Nu-mi amintesc când am stat ultima dată la coadă ca să votez, în secția mea de lângă Griviței. A durat 10 minute până când am intrat în secție!

O tânără cu copilul prins pe piept într-un săculeț a vrut să voteze având domiciliul în Berceni. I s-a explicat că trebuie să meargă la secția dânsei din Berceni și că, dacă ar fi fost din alt județ, putea vota în Grivița sau în orice altă secție din București.

O doamnă în vârstă, în baston, a fost invitată să treacă în față.

Un reprezentant ALDE m-a întrebat dacă vreau și buletine pentru referendum. I-am explicat, nu chiar blând, că nu are dreptul să interfereze cu alegătorii aflați în secție în calitate de reprezentant de partid.

Vă amintesc că șeful ALDE, Tăriceanu, a boicotat agresiv referendumul. Sper să fi priceput tânărul aldist neliniștit…

Clar e mai multă lume decât de obicei!